**Høringssvar fra Askim menighetsråd januar 2025**

 Behandlet som sak 04/25 i møte 16.01.2025.

Stolthet og verdier

1. Hva har vi (sammen i IØKF) fått til disse 5 årene? Et tilbakeblikk.

Kommentar: Arbeidet med kvalitet og endring i Kirkekroa førte til en erfaring med en måte å samarbeide med fellesrådet på, i og med at menighetsrådet fikk delegert myndighet til å jobbe med utviklingen/endring av arbeidet der.

Bruk av ressurser: hva kan effektiviseres for eksempel i tilsettingsprosesser?

1. Hvilke verdier kan vi hekte dette på?

Samarbeid. Vi er en del av et hele der Askim MR inngår. Det ser vi som et gode.

Menighetsrådet:

1. Hvilke verdier styrer vi etter?

Askim menighetsråd driver nå en prosess for å lage en Handlingsplan for arbeidet hos oss. Arbeidet skal etter planen ferdigstilles våren 2025.

Askim menighetsråd har opparbeidet en selvforståelse som gir selvtillit til å jobbe med utvikling av vår virksomhet.

1. Hva er vi gode på?

Askim MR har fått en erfaring med hvordan håndtere vanskelige saker.

1. Hva har vi av ressurser? Ansatte: Se oversikt

Bemanningssituasjonen er relativt god i Askim.

Askim MR har ønske om å få frem en tjeneste som frivillighetskoordinator. Her kan det være mye å hente for hele IØKF. Innføre «kontrakt» med frivillige?

Stillingen som daglig leder på 30% er liten for en så stor menighet. Askim MR stiller også spørsmålstegn rundt at alle menighetene har lik stillingsprosent, til tross for ulik størrelse på menighetene.

1. Hvilke gode løsninger har vi fått til hos oss, med tanke på bruk av kompetanse?

Samarbeidsprosjektet mellom Eidsberg og Askim ang G2 var vellykket. Nå har Askim tatt over hele dette prosjektet.

1. Er det noe vi gjør som andre kan lære av?

Se pkt 1.

1. Hva skal til for at vi skal lykkes?

Kan det være at vi har mer å hente hos en del av våre faste kirkegjengere – kan vi utfordre mer på direkte tjeneste og oppgaver?

Bruker ledelsen i IØKF for mye tid og krefter på administrasjon, som kunne vært brukt på utvikling av tjenestene, støtte for ansatte og menighetsrådene?

Fremelske den frivillige aktiviteten er en viktig sak fremover.

Delegere mer av ansvaret for utvikling av arbeidet til menighetsrådene.

Jobbe med økning i givertjenesten.

Tydeliggjøre skillet mellom menighetsrådets og fellesrådets ansvarsområder. En konkret liste over hvilke områder, spesielt i budsjettene, som ligger til MR og hva som ligger til FR. Det handler om å avklare og bli enige om ansvarsforholdene. Vi må avklare handlingsrommet, vi må lære hva vårt område er, vi må lære mer om hverandre. Kan det være en ide at det blir avholdt noen dialogmøter mellom MR og FR?

Fagutvikling er en viktig lederrolle som det kanskje ikke blir nok tid til.

Fokus på hvordan vi kan koble frivilligheten og de ansatte bedre sammen, spesielt der frivillige er i arbeid. Hvordan få utnyttet frivilligheten på en god måte.

Erfaringsdeling:

1. Hvorfor er det viktig?
2. Hva gjør vi hos oss – i rådet eller i IØKF – som vi ønsker å bevare?
3. Hvordan snakker vi om det?

(Disse spørsmålene ikke besvart direkte, men kan linkes på noen av innspillene over.)

For Askim menighetsråd; Gunnlaug Brenne, daglig leder.